
Здравейте!  

Наскоро установихме, че общината е отнела наш имот (земеделска земя) без да ни уведоми. Към момента имота е частна собственост и в/у него протича мащабно строителство. При запитване от наша страна ни беше отговорено следното: ” За всеки имот в обхвата на плана е образуван Урегулиран поземлен имот /УПИ/ и всеки собственик следва да подаде заявление до кмета на общината. Издава се заповед на Кмета по чл.16, ал.6 от ЗУТ.” Какво означава това? Също така ни информираха, че е имало публикувано уведомление в Държавен вестник. Въпроса ми е какви са правата на собствениците в този случай, как да си ги потърсим и защитим? 


 

Земеделска земя и ЗУТ
=====================

 

Здравейте, г-жо Николова,


съгласно цитираната от Вас разпоредба на чл. 16, ал. 6 от ЗУТ -собствениците на поземлени имоти по ал. 4 и 5 придобиват собствеността върху новообразуваните с плана урегулирани поземлени имоти, а общината придобива собствеността върху отстъпените и части по ал. 1 от датата на влизане в сила на плана. За всеки отделен урегулиран поземлен имот кметът на общината или упълномощено от него лице издава заповед с точно индивидуализиране на имота. Заповедите се изпращат на службата по вписванията, а копие от влезлия в сила план по ал. 1 – на Агенцията по геодезия, картография и кадастър – за служебно вписване в имотния регистър и нанасяне в кадастъра.  

Последното означава, че сте собственици на новообразуван с плана урегулиран поземлен имот. В случая имотът не е отчужден, тъй като е необходимо изплащането на обезщетение от страна на общината.  

Предвид че казусът не е елементарен, съветът ми е да се консултирате с адвокат, като му представите документи за собственост, с цел съставяне на заявлението до кмета на общината.


Поздрави,  

адв. Николина Митова  

тел. 0898 303092


